OpenLLM-France/wikimedia huggingface dataset:
# Carcinoma de nasofaringe

El carcinoma de nasofaringe (CNF) o carcinoma de rinofaringe o carcinoma de càvum, és el càncer més comú originat a la nasofaringe, més freqüentment a la nasofaringe postero-lateral o al recés faringi (fossa de Rosenmüller), que representa el 50% dels casos. El CNF apareix en nens i adults. El CNF difereix significativament d'altres càncers del cap i del coll per la seva aparició, causes, comportament clínic i tractament. És molt més comú en algunes regions de l'Àsia oriental i l'Àfrica que en altres llocs, amb factors virals, dietètics i genètics implicats en la seva causalitat. És més freqüent en els homes. És un carcinoma de cèl·lules escatoses de tipus indiferenciat.

## Referències

* ↑ https://cebp.aacrjournals.org/content/15/10/1765.short
# Carcinoma escatós

El carcinoma de cèl·lules escatoses o carcinoma escatós és una forma de càncer de tipus carcinoma que pot aparèixer en molts òrgans diferents, incloent el pell, llavis, boca, esòfag, bufeta urinària, pròstata, pulmons, vagina i coll uterí. Es tracta d'un tumor maligne de l'epiteli escatós (epiteli que mostra la diferenciació de cèl·lules escatoses). Malgrat el nom comú, es tracta de càncers únics amb grans diferències en la manifestació i el pronòstic.

## Vegeu també

* Carcinoma de cèl·lules escatoses de la pell
* Queratoacantoma
# Capella de la Mare de Déu de Montserrat (Alp)

La capella de la Mare de Déu de Montserrat és un edifici religiós del municipi d'Alp inclòs en l'Inventari del Patrimoni Arquitectònic de Catalunya.

## Descripció

És una capella d'estil neoromànic dedicada a la Mare de Déu de Montserrat, construïda l'any 1926 per l'arquitecte Josep Danés. Està situada a la Molina, a la zona del Serrat del Sitjar, al costat del Xalet del Centre Excursionista de Catalunya (C.E.C.).
És un edifici d'una sola nau, amb campanar d'espadanya. A la porta principal, orientada cap al sud, hi ha un atri amb arcs de mig punt, i a la porta lateral, orientada cap a l'est, hi ha un atri amb tres arcs de mig punt de maó, separats per dues columnes de pedra amb capitells ornamentats. Té un absis octogonal orientat cap al nord, i la teulada és a dues vessants, coberta amb llicorella. L'església està construïda amb maçoneria i pedra. A l'interior hi ha una imatge de la Mare de Déu de Montserrat.

## Història

Construïda el 1926 per Josep Danés, va ser beneïda solament pel capellà d'Alp, el 16 d'agost del 1929. El 4 de setembre de 1929, el bisbe de la Seu d'Urgell, Dr. Justino Guitart Vilardebó, atorgà al president del Centre Excursionista de Catalunya una "Declaració Canònica" de l'erecció de la Capella del Xalet de la Molina en qualitat d'«Oratori Públic» (aquest document es conserva a la capella de la sagristia).

## Referències

* 1 2 3 «Capella de la Mare de Déu de Montserrat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Capella de Sant Joan Samora

* Per a altres significats, vegeu «Capella de Sant Joan».
Capella de Sant Joan Samora és una obra del municipi de Sant Llorenç d'Hortons (Alt Penedès) inclosa en l'Inventari del Patrimoni Arquitectònic de Catalunya.

## Descripció

La capella romànica de Sant Joan Samora està situada prop de la carretera B-224, damunt un petit turó. És un edifici d'una sola nau amb una capella afegida a la façana nord. L'absis, semicircular, té una finestra de doble esqueixada. La coberta interior és de volta apuntada sobre arcs torals. La porta d'accés, d'arc de mig punt amb arquivolta i impostes, està situada al mur de migdia. La construcció es completa amb un campanar d'espadanya de dues arcades de mig punt i coberta exterior de teula a dues vessants.
El material emprat en l'obra és la pedra, tallada en carreus regulars a l'absis i irregulars a la resta. Al mur de ponent hi ha restes d'Opus spicatum.
Pica baptismal. Té forma troncocònica amb les parets rectes. S'assenta damunt d'un peu afegit posteriorment.
La seva decoració consisteix en dos gruixuts bordons immediats a la boca i un altre junt a la base que emmarquen un espai decorat amb motius geomètrics. Sota dels bordons superiors hi ha una sanefa repussada en dent de serra, amb les puntes dirigides a terra. Sortint del bordó inferior hi ha una altra sanefa formada per un seguit de triangles molt allargats amb un rombe a cada una de les seves puntes.

## Història

Aquesta església apareix documentada per primera vegada l'any 1080. En 1304 apareix com a sufragània de la parròquia de Gelida. A partir del segle xv, en canvi, apareix com a capella dependent de Sant Llorenç d'Hortons. El temple fou edificat en el segle xii.

## Referències

* 1 2 3 4 «Capella de Sant Joan Samora». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
* ↑ «Sant Joan Samora (Sant Llorenç d'Hortons, Alt Penedès)». artmedieval.net. [Consulta: 3 setembre 2015].
# Unión Regional Andaluza

Unión Regional Andaluza (URA) fou un partit polític de centredreta fundat el 10 de març de 1977 amb àmbit d'actuació a Andalusia, Ceuta i Melilla, liderat per Luis Jandenes García de Sola i Luis Cervera-Álvarez Osorio. Proposaven l'establiment d'un sistema polític democrátio, basat en la sobirania popular i en la monarquia com a forma d'Estat, i el ple reconeixement dels drets humans, assenyala com a objectius a arribar a, en l'àmbit territorial, la fixació dels recursos financers propis de la regió.
A les eleccions generals espanyoles de 1977 només va obtenir 21.350 vots i cap representació. Poc després es va integrar en la secció andalusa de la Dreta Democràtica Espanyola.

## Referències

* ↑ El País, 13-3-1977
# Colibrí amazília de corona blava

El colibrí amazília de corona blava (Amazilia cyanocephala) és una espècie d'ocell de la família dels troquílids (Trochilidae) que habita boscos oberts i sabanes amb pins, a les terres altes des del sud de Tamaulipas, cap al sud, a través de Veracruz, Oaxaca, Chiapas, sud de Quintana Roo, centre i est de Guatemala, Belize, El Salvador i Hondures, fins al nord de Nicaragua i atmbé a les sabanes de les terres baixes de l'est d'Hondures i nord-est de Nicaragua.
# Torre de Can Figa

La Torre de Can Figa és una obra del municipi de Roses (Alt Empordà) declarada bé cultural d'interès nacional.

## Descripció

Situada a l'est del nucli urbà de la població de Roses, a la capçalera de la riera de Jònculs, fondalada entre els alts vessants de Pení i de Puig Alt, al peu dels colls de les Forques i de Pení.
Es tracta d'una masia fortificada amb torre que es troba en ruïna avançada. La torre està aïllada de la casa i situada a la banda de migdia. És cilíndrica, amb el basament lleugerament atalussat i força més ample que el parament de pedra seca que fou bastit, posteriorment, a la part superior. Un cop enrunada, la torre s'aprofità per a l'elaboració de vi. S'hi construí el cos circular de pedra seca a la part superior, per poder utilitzar la torre com una gran tina. A l'interior es pot veure el cup o dipòsit, i d'altres elements per a l'elaboració del vi.
La torre original està bastida amb rebles de pissarra i morter de calç. De l'interior es conserva la volta inferior cupular, de pedra morterada i empremtes circulars i concèntriques de l'encanyissat original. S'hi accedeix a través d'una obertura a la planta baixa. Damunt seu hi ha una obertura estreta i rectangular, a manera d'espitllera. A l'aparell s'observa un encaix, segurament en el punt on s'encastava el pont elevat que unia la torre amb la casa. Al parament de pedra seca hi ha una altra porta d'accés, amb llinda monolítica.
La casa està en ruïnes. Era una construcció de planta rectangular, distribuïda en dos pisos, amb la planta baixa destinada a estables i magatzems. No hi ha restes de coberta i els murs es mantenen en molt pocs sectors (a ponent i a nord, en part) a l'alçada original. Tot és envaït per la bardissa. Les obertures eren rectangulars. En el mur d'una estança superior s'hi conserva una fornícula de mig punt. La construcció era de lloses de pissarra i morter.

## Història

La proximitat del litoral explica l'existència de la torre de defensa. Can Figa és una masia com tantes altres de les comarques marítimes que fou fortificada per prevenir el perill de la pirateria, que durant el s. XVI i xvii va augmentar consideradament. Aquest seria un fenomen que explicaria la presència de la majoria de les masies fortificades pròximes. És significativa la seva situació en un indret no visible des del mar.

## Referències

* 1 2 3 4 5 «Torre de Can Figa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Somis

Somis (grec antic: Σῶμις) fou un escultor grec que és conegut principalment per ser el que va fer l'estàtua de bronze de Procles d'Andros, fill de Licàstides, un vencedor olímpic a la categoria de lluita de joves.
Pel que diu Pausànies es podria pensar que fou contemporani d'Estomi al començament del segle v aC.

## Referències

* ↑ Pausànies. Pausaniae Graeciae descriptio accurata (en grec i llatí), p. 488.
# Montse Pascual i Vilapua

Montse Pascual i Vilapua (La Palma de Cervelló, 1965), és una escaladora catalana. Fou una de les primeres esportistes estatals en practicar l'escalada esportiva. És considerada la reina de l'escalada esportiva femenina estatal de finals dels anys 80. És neta de Lluís Pascual Roca i germana de Pep Pascual i Vilapua.

## Trajectòria

Va començar a escalar a les Muntanyes de l'Ordal de la serralada litoral. El 1987 va guanyar el primer premi internacional d'escalada esportiva, celebrat als municipis de La Riba i Montblanc. Posteriorment guanyaria diversos premis i campionats més, celebrats abans de la formalització de la Federació Espanyola de Muntanya

## Premis i reconeixements

* 1987 - Campiona del 1r gran Premi Internacional de Escalada Deportiva.
* 1987 - Medalla de Bronze en el I Campionat del món, celebrat a Grenoble
* 1988 - Campiona del 2n Gran Premio Internacional de Escalada Deportiva.
* 1989 - Campiona de la Primera copa de Donosti d'Escalada Deportiva

## Referències

* ↑ «100 escaladores participan en una competición de tres días en Patones». El País, 1987.
* 1 2 Montserrat Pascual salvó el Pabellon Español, El Mundo Deportivo, Dimecres 23 de setembre de 1987, p.50
* ↑ «Entrevista a Montser Pascual». Revista Desnivel, 1987.
* 1 2 Alpinisme, Enciclopèdia Catalana, Barcelona,1994, ISBN obra completa 84-85194-81-0, Volum 25: 84-412-2556-7
* ↑ Error: hi ha títol o url, però calen tots dos paràmetres.«».
* ↑ Montserrat Pascual y Jim Karn, grandes vencedores, El Mundo Deportivo, 21 de setembre de 1988, pàgina 60
# Ponca City

Ponca City és una ciutat dels Estats Units a l'estat d'Oklahoma. Segons el cens del 2000 tenia 25.919 habitants.

## Demografia

Segons el cens del 2000, Ponca City tenia 25.919 habitants, 10.636 habitatges, i 7.019 famílies. La densitat de població era de 552,6 habitants per km².
Dels 10.636 habitatges en un 31,4% hi vivien nens de menys de 18 anys, en un 51,3% hi vivien parelles casades, en un 11,1% dones solteres, i en un 34% no eren unitats familiars. En el 30% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,95.
Per edats la població es repartia de la següent manera: un 26,2% tenia menys de 18 anys, un 8,5% entre 18 i 24, un 25,5% entre 25 i 44, un 22,1% de 45 a 60 i un 17,7% 65 anys o més.
L'edat mediana era de 38 anys. Per cada 100 dones de 18 o més anys hi havia 85,8 homes.
La renda mediana per habitatge era de 31.406 $ i la renda mediana per família de 39.846 $. Els homes tenien una renda mediana de 32.283 $ mentre que les dones 20.098 $. La renda per capita de la població era de 17.732 $. Entorn del 12,7% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ponca City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Ponca City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Lozóvaia

Lozóvaia (en rus: Лозовая) és un poble del krai de Krasnoiarsk, a Rússia, que el 2017 tenia 147 habitants. Pertany al districte de Zaoziorni.

## Referències

* ↑ Топокарты ГГЦ
* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# Hypsiboas faber

Hypsiboas faber és una espècie de granota que viu a l'Argentina, el Brasil i Paraguai.
Està amenaçada d'extinció per la pèrdua del seu hàbitat natural.

## Referències

* Lavilla, E., Aquino, L., Kwet, A. & Baldo, D. 2004. Hypsiboas faber. Llista Vermella d'Espècies Amenaçades de la UICN 2006. Consulta: 9 de gener de 2008.
# Hypsiboas fuentei

Hypsiboas fuentei és una espècie de granota de la família dels hílids. És endèmica de Surinam. El seu hàbitat natural inclou boscos tropicals o subtropicals secs i a baixa altitud, sabanes seques i rius. La zona no està dins d'una àrea protegida. Es necessita més investigació sobre els límits del rang d'aquesta espècie, els seus requeriments ecològics i el seu estat de la població.

## Referències

* ↑ Robert Reynolds; Marinus Hoogmoed; Ross MacCulloch; Philippe Gaucher. Hypsiboas fuentei. UICN 2008. Llista Vermella d'espècies amenaçades de la UICN, edició 2008, consultada el 15-09-2014.
# Huertahernando

Huertahernando és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 87 | 70 | 73 | 66 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Huerta de Arriba

Huerta de Arriba és un municipi de la província de Burgos a la comunitat autònoma de Castella i Lleó. Forma part de la Comarca de la Sierra de la Demanda.

## Demografia

Evolució demogràfica :
| 1991 | 1996 | 2001 | 2004 |
| 226 | 197 | 173 | 170 |
# Huenita

La huenita és un mineral de la classe dels molibdats.

## Característiques

La huenita és un molibdat de fórmula química Cu₄(MoO₄)₃(OH)₂. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema trigonal. És una espècie químicament molt propera a la lindgrenita, la markascherita i a la szenicsita.

## Formació i jaciments

Va ser descoberta a la mina San Samuel (de vegades anomenada "San Manuel"), a Carrera Pinto, al districte de Cachiyuyo de Llampos de la província de Copiapó (Regió d'Atacama, Xile). Es tracta de l'únic indret on ha estat trobada aquesta espècie mineral.

## Referències

* ↑ «Huenite» (en anglès). Mindat. [Consulta: 25 novembre 2016].
# Huerta de Valdecarábanos

Huerta de Valdecarábanos és un municipi de la província de Toledo, a la comunitat autònoma de Castella la Manxa. Limita amb Yepes, Ocaña i Cabañas de Yepes al nord, Dosbarrios a l'est, La Guardia, Villanueva de Bogas i Mora al sud, i Villamuelas i Villasequilla a l'oest.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.715 | 1.683 | 1.685 | 1.661 | 1.684 | 1.708 | 1.719 | 1.724 | 1.763 | 1.784 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Vicente López Adán | AP/PDP/UL | 19/04/1979 |
| 1983 - 1987 | Benito Adán García | AP/PDP/UL | 28/05/1983 |
| 1987 - 1991 | Miguel Martín Valero | PSOE | 30/06/1987 |
| 1991 - 1995 | Miguel Martín Valero | PSOE | 15/06/1991 |
| 1995 - 1999 | Miguel Martín Valero | PSOE | 17/06/1995 |
| 1999 - 2003 | Miguel Martín Valero | PSOE | 03/07/1999 |
| 2003 - 2007 | Miguel Martín Valero | PSOE | 14/06/2003 |
| 2007 - 2011 | Pedro Miguel García del Rincón Luján | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Huracà Edith (1971)

Edith va ser l'huracà més fort de la temporada d'huracans de l'Atlàntic de 1971. Es va desenvolupar d'una ona tropical el 5 de setembre i s'enfortí ràpidament, i es va convertir en un huracà al mar del Carib. Edith es va intensificar ràpidament el 9 de setembre i va fer recalada al Cap de Gracias a Dios com un huracà de categoria 5 a l'escala d'huracans de Saffir-Simpson. Progressivament i amb rapidesa, el cicló va perdre intensitat sobre l'Amèrica Central i, després d'un breu pas pel golf d'Hondures, va travessar la península del Yucatán a Mèxic. Després es va dirigir pel golf de Mèxic un tàlveg feu girar la tempesta en direcció nord-est i Edith, després de reforçar-se mentre accelerava cap a la costa, va fer recalada a Louisiana amb vents de 170 km/h el 16 de setembre. Edith, llavors, es va afluixar progressivament sobre terra ferma i va desaparèixer sobre l'estat de Geòrgia el 18 de setembre.
# Luci Rosci (ambaixador)

Luci Rosci (en llatí Lucius Roscius) va ser un ambaixador romà del segle v aC. Formava part de la gens Ròscia, una antiga gens romana d'origen plebeu.
Va ser enviat a Fidenae junt amb altres tres col·legues l'any 438 aC. Els quatre ambaixadors van ser fets presoners i assassinats pels habitants de la ciutat, per instigació de Lar Tolumni, rei de Veïs. Se'ls va erigir una estàtua a la Rostra de Roma que encara existia en temps de Ciceró.

## Referències

* ↑ Titus Livi. Ab Urbe Condita IV,17
* ↑ Plini el Vell. Naturalis Historia XXXIV,11
# Hyperolius montanus

Hyperolius montanus és una espècie de granota de la família Hyperoliidae. És endèmica de Kenya. El seu hàbitat natural inclou prats tropicals o subtropicals a gran altitud, pantans, terra arable i pastures. És una espècie adaptable que és poc probable que s'enfronti a amenaces significatives. L'ús de pesticides i altres productes agroquímics utilitzats en les plantacions podria ser una amenaça potencial per a algunes subpoblacions, però per això es necessita una major investigació (PK Malonza i V. Wasonga pers. Comm. Juliol 2012).

## Referències

* ↑ IUCN SSC Amphibian Specialist Group. Hyperolius montanus. UICN 2008. Llista Vermella d'espècies amenaçades de la UICN, edició 2008, consultada el 15-09-2014.
# Hyperolius obscurus

Hyperolius obscurus és una espècie de granota de la família dels hiperòlids que viu a la República Democràtica del Congo.

## Referències

* Schiøtz, A. 2004. Hyperolius obscurus. Llista Vermella d'Espècies Amenaçades de la UICN 2006. Consulta: 15 d'abril del 2008.
# Louisburg (Carolina del Nord)

Louisburg és una població dels Estats Units a l'estat de Carolina del Nord. Segons el cens del 2000 tenia 3.111 habitants.

## Demografia

Segons el cens del 2000, Louisburg tenia 3.111 habitants, 1.123 habitatges i 677 famílies. La densitat de població era de 513,3 habitants per km².
Dels 1.123 habitatges en un 26,5% hi vivien nens de menys de 18 anys, en un 33,6% hi vivien parelles casades, en un 22,8% dones solteres, i en un 39,7% no eren unitats familiars. En el 36% dels habitatges hi vivien persones soles el 19,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,89.
Per edats la població es repartia de la següent manera: un 19,7% tenia menys de 18 anys, un 15,2% entre 18 i 24, un 21,1% entre 25 i 44, un 19,9% de 45 a 60 i un 24,1% 65 anys o més.
L'edat mediana era de 40 anys. Per cada 100 dones de 18 o més anys hi havia 70,3 homes.
La renda mediana per habitatge era de 29.755 $ i la renda mediana per família de 41.563 $. Els homes tenien una renda mediana de 30.417 $ mentre que les dones 24.018 $. La renda per capita de la població era de 17.918 $. Entorn del 15,2% de les famílies i el 20,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Louisburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Louisburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Louisburg (Missouri)

Louisburg és una població dels Estats Units a l'estat de Missouri. Segons el cens del 2000 tenia 147 habitants.

## Demografia

Segons el cens del 2000, Louisburg tenia 147 habitants, 56 habitatges, i 44 famílies. La densitat de població era de 123,4 habitants per km².
Dels 56 habitatges en un 37,5% hi vivien nens de menys de 18 anys, en un 66,1% hi vivien parelles casades, en un 10,7% dones solteres, i en un 21,4% no eren unitats familiars. En el 17,9% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3.
Per edats la població es repartia de la següent manera: un 30,6% tenia menys de 18 anys, un 7,5% entre 18 i 24, un 27,9% entre 25 i 44, un 16,3% de 45 a 60 i un 17,7% 65 anys o més.
L'edat mediana era de 34 anys. Per cada 100 dones de 18 o més anys hi havia 82,1 homes.
La renda mediana per habitatge era de 28.438 $ i la renda mediana per família de 30.000 $. Els homes tenien una renda mediana de 20.625 $ mentre que les dones 20.833 $. La renda per capita de la població era d'11.952 $. Entorn del 16,7% de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Louisburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Louisburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Hossein Nateghi

Hossein Nateghi (persa: حسین ناطقی; 8 de febrer de 1987) és un ciclista iranià, professional des del 2007 i actualment a l'equip Sepahan Cycling Team.

## Palmarès en ruta

* 2006
** Vencedor d'una etapa al Milad De Nour Tour
* 2007
** 1r al Taftan Tour i vencedor de 2 etapes
** Vencedor d'una etapa a la Volta a Turquia
* 2008
** 1r al Taftan Tour i vencedor de 2 etapes
** Vencedor de 2 etapes al Umm Al Quwain Race
** Vencedor de 2 etapes al Tour de Tailàndia
** Vencedor d'una etapa al Kerman Tour
* 2009
** Vencedor d'una etapa al Tour de Tailàndia
** Vencedor de 2 etapes a la Jelajah Malaysia
** Vencedor d'una etapa a la Volta al Singkarak
** Vencedor d'una etapa al President Tour of Iran
** Vencedor d'una etapa al Tour de l'Azerbaidjan
* 2010
** Vencedor d'una etapa al Kerman Tour
** Vencedor d'una etapa al Milad De Nour Tour
* 2011
** Vencedor de 2 etapes al Milad De Nour Tour
* 2012
** Vencedor d'una etapa al Tour de Java oriental
** Vencedor d'una etapa al Tour de Brunei

## Palmarès en pista

* 2008
** Campió d'Àsia en Persecució

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com